আমাদের গ্রামের মাঝখানে একটি বড় আমবাগান ছিল। আমরা সব দুষ্ট বান্ধবীরা মিলে একদিন মধ্যদুপুরে ঠিক করলাম, সেখানে থেকে আম চুরি করে খাবো। চারদিকে এতটা গরম পড়েছে যে, মাটিতে পা পর্যন্ত ফেলা যাচ্ছে না। আমরা চুপি চুপি আম বাগানে প্রবেশ করলাম, আমি আর আমার বান্ধবী শিলা দুজন গাছে উঠে গেলাম। কিছুক্ষণ পর শুনলাম, রুমি চিত্কার করে  বলছে, ফিরোজ কাকা আসতাছে তোরা তাড়াতাড়ি পালা। ফিরোজ কাকা মানে যার আমবাগান সে আসছে। আমরা কি করব ভেবে পাচ্ছি না, হঠাত্ আমাদের মাথায় একটা বুদ্ধি এসে গেল। গাছের মধ্যে ছিলো একটি কাকের বাসা, সেখানে চারটা ডিম ছিল আমরা আমগুলো কাকের বাসায় রেখে ডিমগুলো নিয়ে নিলাম। ফিরোজ কাকা এসে জিজ্ঞেস করল গাছে উঠেছিস কেন? আমরা বললাম, কাকের ডিম পাড়তে। ফিরোজ কাকা বলল কই দেখি? আমরা কাকের ডিমগুলো দেখালাম, তারপর আমাদের ছেড়ে দিলো।